Source: https://www.szcoportal.sk/33/zaklad-dane-uniqueidmRRWSbk196FPkyDafLfWAKMZRRfHpUrVrudj97OrNLEEvv9mANZnvg/
Timestamp: 2018-08-21 16:04:30+00:00

Document:
8.12.2017, Ing. Marcela Prajová, Zdroj: Verlag Dashöfer
5.3.11.5 Základ dane a daňová strata
Vo všeobecnosti platí, že základom dane je v súlade s ust. § 2 písm. j) ZDP rozdiel, o ktorý zdaniteľné príjmy prevyšujú daňové výdavky vymedzené v § 19 ZDP, a to pri rešpektovaní vecnej a časovej súvislosti zdaniteľných príjmov a daňových výdavkov v príslušnom zdaňovacom období, ak ZDP neustanovuje inak.
V súlade s ust. § 4 ods. 1 ZDPsa základ dane fyzickej osoby zistí ako súčet:
•	čiastkových základov dane z príjmov podľa § 5 a § 6 ods. 1 a 2 ZDP, ktoré sa znižujú o nezdaniteľné časti základu dane (§ 11 ZDP), a
•	čiastkových základov dane z príjmov podľa § 6 ods. 3 a 4 a 8 ZDP.
Príjmy z kapitálového majetku nevstupujú do základu dane vymedzeného v § 4 ods. 1 ZDP, ale tvoria osobitný základ dane z príjmov z kapitálového majetku podľa § 7 ZDP.
Od 01.01.2017 je v § 51e ZDP vymedzený osobitný základ dane z podielu na zisku (dividendy), vyrovnacieho podielu, podielu na likvidačnom zostatku, podielu na výsledku podnikania vyplácaného tichému spoločníkovi a podielu člena pozemkového spoločenstva s právnou subjektivitou na zisku a na majetku. Do tohto osobitného základu dane sa zahŕňajú príjmy podľa § 3 ods. 1 písm. e) a g) ZDP, okrem príjmov podľa § 3 ods. 1 písm. g) oslobodených od dane podľa § 9 ZDP, ktoré plynú fyzickej osobe z neobmedzenou daňovo povinnosťou [§ 2 písm. d) bod 1 ZDP] zo zdrojov v zahraničí. Tieto príjmy sú súčasťou osobitného základu pri podaní daňového priznania.
Sadzba dane zo základu dane zisteného podľa § 4 ZDP je v súlade s ust. § 15 písm. a) prvý bod ZDP19 % z tej časti základu dane, ktorá nepresiahne 176,8-násobok sumy platného životného minima (pre rok 2017 je to suma 35 022,31 €) vrátane a 25 % z tej časti základu dane, ktorá presiahne 176,8-násobok sumy platného životného minima.
Sadzba dane z osobitného základu dane zisteného podľa § 7 ZDP je v súlade s ust. § 15 písm. a) druhý bod ZDP19%.
Sadzba dane z osobitného základu dane podľa § 51e ZDP je v súlade s ust. § 15 písm. a) tretí bod ZDP vo výške 7%, ak tieto príjmy plynú zo zdrojov v zahraničí okrem daňovníka nezmluvného štátu podľa § 2 písm. x) ZDP alebo vo výške 35 %, ak plynú zo zdrojov v zahraničí od daňovníka nezmluvného štátu podľa § 2 písm. x) ZDP.
Daňovník dosiahol v priebehu roku 2017 príjmy zo živnosti [§ 6 ods. 1 písm. b)…

References: § 2
 § 19
 § 4
 § 5
 § 6
 § 6
 § 4
 § 7
 § 51
 § 3
 § 3
 § 9
 § 4
 § 15
 § 7
 § 15
 § 51
 § 15
 § 2
 § 2